شەفەق
نیوز/ وەزارەت دەرەوەی عراق، ئمڕوو چوارشەممە، شەرمەزار بمباران ئیران لەبان چوار ناوچە
لە هەرێم کوردستان کرد، و هەڕەشەی پەنابردن وە بەرزترین هەڵوێست دیبلۆماسی دا، تا جاریگتر
ئەوە نەوود.
وەزارەتەگە
لە بەیاننامەیگ رەسیە ئاژانس شەفەق نیوز وت: وە تونترین وشەیل شەرمەزار ئامانجکردن
تووپ و مووشەکی لەلاین ئیران کەیمن، وەگەرد وەکارهاوردن بیس فڕۆکەی بێفڕۆکەوان مادەیل
تەقەمەنی بار کردنە، رەسیە چوار ناوچە لە هەرێم کوردستان،  وشمارەیلیگ لە کوشیان و زەخمداری خستن.
وەزارەت
دەرەوە، باس ئەوە کرد ک گەشەی رخبەریگە هەڕەشەی ئاسایش و سەروەری عراق دەێد، و مەترسی
لەبان ئارامگیرەیل مەدەنی دووقات کەید، و دیاری کرد ک ئی کارەیل چزداین تاکە لایەنە،
ئاڵووز سیمای ئاسایش کەێد، و سای خوەی خەێدە بان ناوچەگە، و تەنیا لە ژاوەژاویگ زیاتر
دەسمیەتی دەێد.
وەزارەت
دەرەوە دیاری کرد ک لە نزیکەو نووڕێدە ئەو بمباران پشتاوپشتە، و دووارەی رەتکردن حکومەت
عراق ئەرا هەر نووڕینیگ سەربازی ئەرا نواگردن سەختیەیل ئەمنی کەێد، و دووپات کرد ک
ئەوەسا پەنا وە هەر چشتیگ بەێد تا ئی کارە دووارە نەوود، و وە بەرزترین هەڵوێست
دیبلۆماسی.
